ÚRAD VLÁDY SLOVENSKEJ REPUBLIKY
                sekcia vládnej legislatívy

							               Na rokovanie vlády SR
							               Dňa 18. augusta  2004
							               K materiálu č. 17225/2004
							               K bodu č. 8 

S T A N O V I S K O

k návrhu zákona, ktorým sa mení a dopĺňa zákon č. 276/2001 Z.z. o regulácii v sieťových odvetviach a o zmene a doplnení niektorých zákonov v znení neskorších predpisov– nové znenie

I.

Návrh zákona, ktorým sa mení a dopĺňa zákon č. 276/2001 Z.z. o regulácii v sieťových odvetviach a o zmene a doplnení niektorých zákonov v znení neskorších predpisov predkladá na rokovanie vlády podpredseda vlády a minister hospodárstva Pavol Rusko v novom znení.

II.

Návrh zákona sa predkladá  ako iniciatívny materiál.  Navrhovanou novelou zákona sa zvyšuje zodpovednosť úradu za 
-	zabezpečenie transparentnej, nediskriminačnej a efektívnej hospodárskej súťaže v sieťových odvetviach,
-	zabezpečenie účinného fungovania trhu s tovarom a službami v sieťových odvetviach,
-	zabezpečenie energetickej bezpečnosti a spoľahlivosti elektroenergetickej sústavy a sieti a plynárenskej sústavy a sieti a 
-	za transparentné určovanie a schvaľovanie spôsobu, postupov a podmienok pre tvorbu cien za výrobu, prenos, distribúciu elektriny, prepravu a distribúciu plynu a s tým súvisiacich služieb.

Predmetný návrh bol prerokovaný v Legislatívnej rade vlády Slovenskej republiky dňa 6. júla 2004.  Legislatívna rada vlády Slovenskej republiky po prerokovaní tohto návrhu zákona odporučila návrh dopracovať podľa jej pripomienok a na rokovanie vlády Slovenskej republiky predložiť v novom upravenom znení.

III.

Sekcia vládnej legislatívy Úradu vlády Slovenskej republiky konštatuje, že v novom znení návrhu zákona, ktorým sa mení a dopĺňa zákon č. 276/2001 Z.z. o regulácii v sieťových odvetviach a o zmene a doplnení niektorých zákonov v znení neskorších predpisov sú  pripomienky Legislatívnej rady vlády Slovenskej republiky zohľadnené (23 pripomienok).  Okrem toho sú v návrhu zákona niektoré ustanovenia, ktoré neboli prerokované Legislatívnou radou vlády SR, napr. §5 ods. 1 písm. g), §8 ods. 2 písm. c), §12 ods. 2 až 4.                                                                               
Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh zákona, ktorým sa mení a dopĺňa zákon č. 276/2001 Z.z. o regulácii v sieťových odvetviach a o zmene a doplnení niektorých zákonov v znení neskorších predpisov v znení schváliť, avšak ešte s týmito pripomienkami:

K Čl. I

K bodu 1
-	v §1 písm. f) slovo „pokuty“ nahradiť slovami „správne delikty“.

K bodu 2
-	v §5 ods. 1 písm. y) prečíslovať body takým spôsobom, aby začínali od bodu 1.

K bodu 8
-	v §12 ods. 5 písm. a) a b) slovo „bežného“ nahradiť slovom „kalendárneho“,
-	v §12 ods. 7 písm. b) až d) slová „časti odvodov do fondu“ nahradiť slovami „časti povinných odvodov do Štátneho fondu“.

K bodu 9
-	v §12a ods. 5 slovo „odseku“ nahradiť slovom „odsekov“.

K bodu 10
-	v §14 ods. 8 písm. b) označenie odkazu „7c)“ nahradiť označením „7b)“ a zároveň vypustiť poznámku pod čiarou k odkazu „7c)“,
-	v §15 vypustiť odseky 5 a 8 ako nadbytočné.

K bodu 12
-	názov v §16 nahradiť slovami „Správne delikty“.

Bratislava 16. augusta 2004
Vypracoval: M. Habrman

                                                                                      Štefan  G r m a n
                                generálny riaditeľ
	                                                         sekcie vládnej legislatívy